turjo4nis/wikipedia-bn-dump-20250701 huggingface dataset:
গ্রাবরেখা

গ্রাবরেখা বা অধঃক্ষিপ্ত হিমবাহ হল হিমবাহের অবক্ষেপণ বা সঞ্চয়কার্যের ফলে সৃষ্ট ভূমিরূপ। হিমবাহ অগ্রসর হওয়ার সময় এর সাথে যেসব পাথরখণ্ড, বালি, কাদা প্রভৃতি বাহিত হয়, হিমবাহ গলতে শুরু করলে সেগুলি হিমবাহের প্রবাহপথের আশেপাশে সঞ্চিত হতে থাকে। এই অসংবদ্ধ মিশ্র পদার্থের সঞ্চয়কে গ্রাবরেখা বা অধঃক্ষিপ্ত হিমবাহ বলে।

প্রকারভেদ 
অবস্থান ও প্রস্তুতি অনুযায়ী গ্রাবরেখাকে কয়েকটি ভাগে ভাগ করা যায়। যেমন-
 পার্শ্ব গ্রাবরেখাঃ হিমবাহের দুইপাশে সরু দৈর্ঘ্য আকারে যে সরু গ্রাবরেখা সঞ্চিত হয়, তাকে পার্শ্ব গ্রাবরেখা বলে।
 ভূমি গ্রাবরেখাঃ হিমবাহের নিচে যে গ্রাবরেখা সঞ্চিত হয়, তাকে ভূমি গ্রাবরেখা বলে।
 প্রান্ত গ্রাবরেখাঃ হিমবাহ যেখানে এসে মিলিত হয় অর্থাৎ হিমবাহের সামনে সঞ্চিত গ্রাবরেখাকে প্রান্ত গ্রাবরেখা বলে।
 মধ্য গ্রাবরেখাঃ দু'দিক থেকে এগিয়ে আসা দুটি হিমবাহ যেখানে মিলিত হয় সেখানে উভয়ের গ্রাবরেখা দ্বারা সৃষ্ট গ্রাবরেখাকে মধ্য গ্রাবরেখা বলে।
 হিমাবদ্ধ গ্রাবরেখাঃ অনেক সময় নানা আকৃতির পাথরের টুকরো  হিমবাহের ফাটলের মধ্যে ঢুকে হিমবাহের মধ্যে আবদ্ধ হয়। এই ধরনের গ্রাবরেখা হিমাবদ্ধ গ্রাবরেখা নামে পরিচিত। 
উদাহরণ: তিস্তা নদীর উচ্চ অববাহিকায় লাচুং ও লাচেন অঞ্চলে নানা ধরনের গ্রাবরেখা দেখা যায়।
উপরিউক্ত গ্রাবরেখাগুলি ছাড়াও ভূপৃষ্ঠ-এ যে বিশেষ ধরনের কিছু গ্রাবরেখা দেখা যায় সেগুলি হল-
 অবিন্যস্ত গ্রাবরেখাঃহিমবাহের প্রান্তভাগে ইতস্তত বিক্ষিপ্তভাবে সঞ্চিত গ্রাবরেখা কে অবিন্যস্ত গ্রাবরেখা বলে।
 বলয়ধর্মী গ্রাবরেখাঃহিমবাহের প্রান্তভাগে বলয়ের আকারে সঞ্চিত গ্রাবরেখা কে বলয়ধর্মী গ্রাবরেখা বলে।
 রোজেন গ্রাবরেখাঃগ্রাবরেখা গুলি একে অপরের ওপর সঞ্চিত হলে তাকে রোজেন গ্রাবরেখা বলে।
 স্তরায়িত সামুদ্রিক গ্রাবরেখাঃউপকূল অঞ্চলে হিমবাহ প্রসারিত হলে সমুদ্রের তলদেশে স্তরে স্তরে গ্রাবরেখা সঞ্চিত হয় এদের স্তরায়িত সামুদ্রিক গ্রাবরেখা বলে।

তথ্যসূত্র 

ভূগোল
গ্ৰাবরেখা
হিমবিজ্ঞান
পাললিক শিলা
পর্বতারোহণ
ভূমিরূপবিজ্ঞান
শ্রীমঙ্গল পৌরসভা

শ্রীমঙ্গল পৌরসভা বাংলাদেশের মৌলভীবাজার জেলা এবং সিলেট বিভাগ এর শ্রীমঙ্গল উপজেলার একটি পৌরসভা। এই পৌরসভায় ৪১৬৪ টি পরিবার বাস করে।

ইতিহাস 
১৯৩৫ সালের ১ অক্টোবর, ১৯২৩ এর আসাম মিউনিসিপ্যাল এ্যাক্ট এর বিধান মূলে শ্রীমঙ্গল পৌরসভার আত্নপ্রকাশ ঘটে। ২.৫৮ বর্গ কিলোমিটার এলাকা নিয়ে মৌলভীবাজার জেলার রূপসপুর ও সুইনগড় মৌজার সমন্বয়ে শ্রীমঙ্গল পৌরসভা গঠিত হয়। স্বাধীনতা লাভ করার পর পৌরসভা শ্রেনী বিন্যাস করনে শ্রীমঙ্গল পৌরসভা ‘গ’ শ্রেনীর পৌরসভায় রূপান্তর হয়। পরবর্তীকালে ১ লা জুলাই ১৯৯৪ তে ‘খ’ শ্রেনীতে ও ৪ঠা ফেব্রুয়ারি ২০০২ এ ‘ক’ শ্রেনীতে উন্নীত হয়। শ্রীমঙ্গল পৌরসভা এলাকার উত্তরে রয়েছে শ্রীমঙ্গল ইউনিয়ন, দক্ষিণে আশিদ্রোন ইউনিয়ন, পূর্বে কালীঘাট ইউনিয়ন। শ্রীমঙ্গল পৌর এলাকায় কোন নদী নেই তবে শ্রীমঙ্গল পৌর এলাকা চা বাগান দ্বারা আচ্ছাদিত।  শ্রীমঙ্গল পৌর এলাকার ২ ও ৬ নং ওয়ার্ডের মধ্যদিয়ে ঢাকা - সিলেট রেল লাইনএবং ৭ নং এবং ৮ নং ওয়ার্ডের মধ্যদিয়ে ঢাকা - সিলেট মহাসড়ক অতিক্রম করেছে । বাংলাদেশের চা শিল্পের জন্য শ্রীমঙ্গল বিখ্যাত। এ অঞ্চলে প্রাকৃতিক দুর্যোগ(বন্যা, খরা) সচরাচর পরিলক্ষিত হয় না তবে পাহাড় দ্বারা ঘেরার কারণে অতিবৃষ্টি, প্রচন্ডশীতও পরিলক্ষিত হয়।

শ্রীমঙ্গল পৌর এলাকায় মোট ৯ টি ওয়ার্ড এ ৮০০০ পরিবারের ৪৫০০০০ জনগণের জন্য শ্রীমঙ্গল পৌরসভা থেকে দৈনিক ১৩ লক্ষ ১৯ হাজার ৪৬২ লিটার পানি সরবরাহ করা হয় (২০০৮ এর তথ্যানুযায়ী)।

জনসংখ্যার উপাত্ত
বাংলাদেশের ২০০১ আদমশুমারি অনুযায়ী শ্রীমঙ্গল পৌরসভার জনসংখ্যা ১৯৪১৮ জন। এর মধ্যে মহিলা ১০৬২৩ জন, এবং পুরুষ  ৮৭৯৫জন।

শ্রীমঙ্গল পৌরসভার সাক্ষরতার হার ৬৬.১৬%।

প্রশাসনিক অবকাঠামো 
শ্রীমঙ্গল পৌরসভার আয়তন ১৬.২ বর্গ কিলোমিটার। ৯ টি ওয়ার্ড এবং ২০ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

আরও দেখুন 
 মৌলভীবাজার জেলা
 সিলেট বিভাগ
 বাংলাদেশের পৌরসভাসমূহের তালিকা

তথ্যসূত্র

বহিঃসংযোগ 

মৌলভীবাজার জেলার পৌরসভা
অলিম্পিকে জাপান

জাপান ১৯১২ সালের অলিম্পিক গেমসে প্রথমবারের মতো অংশগ্রহণ করে। এরপর থেকে তারা প্রায় প্রত্যেকটি অলিম্পিকে অংশ নিয়ে আসছে। দ্বিতীয় বিশ্বযুদ্ধের পর দেশটি ১৯৪৮ সালের অলিম্পিকে অংশ নেয়ার জন্য আমন্ত্রণ পায়নি। এছাড়াও, ১৯৮০ সালে মস্কোয় অনুষ্ঠিত গ্রীষ্মকালীন অলিম্পিকে মার্কিন নেতৃত্বাধীন জোটে অবস্থান করায় প্রতিযোগিতা বয়কট করে।

১৯২০ সালে জাপান প্রথম পদকের সন্ধান পায়। এরপর ১৯২৮ সালে প্রথম স্বর্ণপদক লাভ করে। জাপান এ পর্যন্ত ৪৩৯টি পদক পেয়েছে। ১৯৩৬ সালের চিত্রকলা প্রতিযোগিতায় প্রাপ্ত পদকটি এ হিসেবের বাইরে রাখা হয়েছে। তন্মধ্যে, জুডোতে স্বর্ণপদক পেয়েছে। এছাড়াও শীতকালীন অলিম্পিকে দেশটি ৪৫টি পদক জয় করেছে।

১৯১১ সালে জাপান অলিম্পিক কমিটি গঠন করা হয় এবং ১৯১২ সালে তা পুণঃসংগঠিত করা হয়।

ক্রীড়া আয়োজন 
জাপান এ পর্যন্ত তিনবার অলিম্পিক গেমস আয়োজনে সুযোগ পেয়েছে। এছাড়াও চতুর্থবারের আয়োজনের অংশ হিসেবে রয়েছে ২০২০ সালের অলিম্পিক।

পদক তালিকা 

*লাল রঙের প্রান্ত রেখার মাধ্যমে নিজ মাটিতে প্রতিযোগিতা আয়োজন করাকে নির্দেশ করছে।

গ্রীষ্মকালীন অলিম্পিক পদক

শীতকালীন অলিম্পিক পদক

গ্রীষ্মকালীন ক্রীড়া অনুযায়ী পদক

শীতকালীন ক্রীড়া অনুযায়ী পদক

তথ্যসূত্র

বহিঃসংযোগ 
 
 
 
 

 
২০২০-এ ক্রীড়া
২০২০-এ বহু-ক্রীড়া প্রতিযোগিতা
২০২০-এর দশকে ক্রীড়া
কুলাউড়া পৌরসভা

কুলাউড়া পৌরসভা বাংলাদেশের সিলেট বিভাগ এর মৌলভীবাজার জেলার কুলাউড়া উপজেলার একটি পৌরসভা। এই পৌরসভায় ৩৯০২ টি পরিবার বাস করে।

জনসংখ্যার উপাত্ত
বাংলাদেশের ২০০১ আদমশুমারি অনুযায়ী কুলাউড়া পৌরসভার জনসংখ্যা ২০৯৩৪ জন। এর মধ্যে মহিলা ১০৯৩৮ জন, এবং পুরুষ  ৯৯৯৬ জন। কুলাউড়া পৌরসভার সাক্ষরতার হার ৬০.২৭%।

প্রশাসনিক অবকাঠামো 
কুলাউড়া পৌরসভার আয়তন ১০.৫ বর্গ কিলোমিটার। ৯ টি ওয়ার্ড এবং ২৬ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

আরও দেখুন 
 মৌলভীবাজার জেলা
 সিলেট বিভাগ
 বাংলাদেশের পৌরসভাসমূহের তালিকা

তথ্যসূত্র

বহিঃসংযোগ 

মৌলভীবাজার জেলার পৌরসভা
কমলগঞ্জ পৌরসভা

কমলগঞ্জ পৌরসভা বংলাদেশের সিলেট বিভাগ-এর মৌলভীবাজার জেলার কমলগঞ্জ উপজেলার একটি পৌরসভা। এই পৌরসভায় ২৭২৬ টি পরিবার বাস করে।

ইতিহাস 
১৯৯৯ সালে কমলগঞ্জ পৌরসভা প্রতিষ্ঠিত হয়। দানশীল ব্যক্তিত্ব মোহাম্মদ মুহিবুর রহমান এমএনএ ও দানশীল ব্যক্তিত্ব মৌলভী মকবুল আলী যথাক্রমে ০.২৬ একর ও ০.২৫ একর জমি দান করেন।

জনসংখ্যার উপাত্ত 
বাংলাদেশের ২০০১ আদমশুমারি অনুযায়ী কমলগঞ্জ পৌরসভার জনসংখ্যা ১৪০৬৬ জন। এর মধ্যে মহিলা ৭২৩২ জন, এবং পুরুষ ৬৮৩৪ জন। কমলগঞ্জ পৌরসভার সাক্ষরতার হার ৪৯.১৯%।

ভৌগোলিক উপাত্ত 
এলাকাটি ভৌগোলিক দিক থেকে  । অক্ষাংশ এবং দ্রাঘিমাংশের মধ্যে অবস্থান করে। সমূদ্রপৃষ্ট থেকে এলাকাটির গড় উচ্চতা ১০ মিটার (৩৬ ফুট)।

প্রশাসনিক অবকাঠামো 
কমলগঞ্জ পৌরসভার আয়তন ৯.৮৩ বর্গ কিলোমিটার। ৯ টি ওয়ার্ড এবং ২৯ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

প্রশাসক, চেয়ারম্যান এবং মেয়রদের তালিকা 
 পৌরসভার বর্তমান মেয়র মো.জুয়েল আহমেদ, বিদ্যোৎসাহী

উল্লেখযোগ্য ব্যক্তি 
 আলহাজ্ব মো. কেরামত আলী,এম.এল.এ.,এম.এন.এ., খ্যাতিমান রাজনীতিবিদ ও দানশীল ব্যক্তিত্ব
 কমলগঞ্জ পৌরসভার প্রথম চেয়ারম্যান মোহাম্মদ মুহিবুর রহমান  (চেরাগ আলী) এম.এন.এ., রাজনীতিবিদ ও দানশীল ব্যক্তিত্ব
 মোহাম্মদ ইলিয়াস, ভাষাসৈনিক, সাংসদ

তথ্যসূত্র 

মৌলভীবাজার জেলার পৌরসভা
হরিণঘাটা

হরিণঘাটা পশ্চিমবঙ্গের নদীয়া জেলার একটি শহর ও পৌরসভা এলাকা। হরিনঘাটা ডেয়ারি শিল্প ও বিধানচন্দ্র কৃষি বিশ্ববিদ্যালয়ের জন্য বিখ্যাত। এটি কলকাতা মহানগর এলাকা এর অন্তর্ভুক্ত এলাকা ।

ভূগোল
শহরটি সমুদ্র সমতল থেকে ১০ মিটার উচ্চতায় অবস্থিত। শহরটি ২৩.০০ উত্তর ও ৮৮.৫৮ দক্ষিণে অবস্থিত। এই শহরের কাছেই বিদ্যাধরী নদী ও যমুনা নদী (পশ্চিমবঙ্গ) উৎপন্ন হয়েছে।

জনসংখ্যা
ভারতের ২০১১ সালের আদমশুমারি অনুসারে, হরিণঘাটার মোট জনসংখ্যা ছিল ৩,৯৮৯ জন, যার মধ্যে ১,৯৭১ (৪৯%) পুরুষ এবং ২,০১৮ (৫১%) মহিলা। ০-৬ বছর বয়সের মধ্যে জনসংখ্যা ছিল ৪৭৫। হরিণঘাটায় মোট শিক্ষিত ব্যক্তির সংখ্যা ছিল ২,৭৬৬ (৬ বছরের বেশি জনসংখ্যার ৭৮.৪৯%)।

পরিবহন
শহরটি সড়ক পথে হাবড়া, গাইঘাটা ও কল্যাণীর সঙ্গে ভাল ভাবে যুক্ত। এই শহর থেকে কল্যাণী, হাবড়া ও কলকাতার সঙ্গে বাস যোগাযোগ রয়েছে। নিকটবর্তী রেলওয়ে স্টেশন কল্যাণী ও কাঁচরাপাড়া।

অর্থনীতি 
রিলায়েন্স গ্রুপ হরিণঘাটা ডেইরিতে আগ্রহ প্রকাশ করেছে। খাদ্য ব্যবসায় প্রবেশের পরিকল্পনা রয়েছে তাদের।  চারটি সরকারি ডেইরি যৌথ খাতে রাখার পরামর্শ দিয়েছেন পরামর্শকরা।

শিক্ষা প্রতিষ্ঠান

উচ্চ শিক্ষা প্রতিষ্ঠান
 বিধানচন্দ্র কৃষি বিশ্ববিদ্যালয়
 মৌলানা আবুল কালাম আজাদ প্রযুক্তি বিশ্ববিদ্যালয়, পশ্চিমবঙ্গ
 ভারতীয় বিজ্ঞান শিক্ষা ও গবেষণা সংস্থান, কলকাতা
 হরিণঘাটা মহাবিদ্যালয়

বিদ্যালয়
বড়জাগুলী গোপাল একাডেমি , এলাকার সবচেয়ে ঐতিহ্যবাহী শতাব্দীপ্রাচীন স্কুল ।
রাজলক্ষী কন্যা বিদ্যাপীঠ
আনন্দপুর হাই স্কুল
লাউপালা কল্পতরু উচ্চ বিদ্যালয়

তথ্যসূত্র

বহিঃসংযোগ

নদিয়া জেলার শহর ও নগর
ভারতের পৌর এলাকা
ভারতের পৌরসভা
আশা নেগি

আশা নেগি হলেন একজন ভারতীয় টেলিভিশন অভিনেত্রী। তিনি তার সঙ্গী রিথভিক ধানজানির সাথে ভারতীয় নাচের রিয়ালিটি শো নাচ বালিয়ের ৬ষ্ঠ আসর জয়লাভ করেন। তিনি জি টিভির জনপ্রিয় নাটক পবিত্র রিশ্তাতে পূরবী কিরলস্কারের চরিত্রে অভিনয়য়ের মাধ্যমে জনপ্রিয়তা অর্জন করেন। একই সাথে তিনি ফেয়ার ফ্যাক্টর: খাতড়ো কে খিলাড়ির ৬ষ্ঠ আসরে অংশগ্রহণ করেন, যেখানে তিনি সেমি-ফাইনাল পর্যন্ত পৌঁছেছিলেন। ২০০৯ সালে তিনি মিস উত্তরাখণ্ড ২০০৯ নির্বাচিত হন।

প্রথম জীবন 
আশা নেগি ১৯৮৯ সালের ২৩ আগস্ট উত্তরাখণ্ডের দেরাদুনের এক ধনী পরিবারে জন্মগ্রহণ করেন। তারা রাজপুত বংশধর। তিনি দেরাদুনের সেন্ট ম্যারি উচ্চ মাধ্যমিক বিদ্যালয়ে পড়াশুনা করেন এবং দেরাদুনের ডিএভি কলেজ হতে স্নাতকত্ব লাভ করেন। কলেজে তার পড়াশোনা সমাপ্ত হওয়ার পর, তিনি বেঙ্গালুরুর একটি ট্যুর এবং ট্রাভেলস কনসালটেন্সি সংস্থাতে কাজ করেন। তিনি একটি কল সেন্টারে কাজ করেছেন, যেখানে তিনি ৪,০০০ রুপি আয় করেছেন। যাহোক, তিনি অবশেষে মুম্বাই চলে আসেন, যেখানে তিনি অভিনয় শুরু করেন।

ব্যক্তিগত জীবন 
আশা নেগি পবিত্র রিশ্তায় তার সহ-অভিনেতা রিথভিক ধানজানির সাথে সম্পর্কে আবদ্ধ আছেন। তিনি তার বিবাহ সম্পর্কে বলেন:

টেলিভিশন

তথ্যসূত্র

বহিঃসংযোগ 

 
 

জীবিত ব্যক্তি
১৯৮৯-এ জন্ম
ভারতীয় টেলিভিশন অভিনেত্রী
ভারতীয় ধারাবাহিক নাটকের অভিনেত্রী
নাচ বলিয়ে বিজয়ী
দেরাদুনের ব্যক্তি
উত্তরাখণ্ডের অভিনেত্রী
দেরাদুনের অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
নয়ডা

নয়ডা হল দিল্লির উপকন্ঠে গড়ে ওঠা একটি উপনগরী যা উত্তরপ্রদেশ রাজ্যের গৌতম বুদ্ধ নগর জেলায় অবস্থিত। নয়ডা (NOIDA) শব্দটি হল নিউ ওখলা ইন্ডাস্ট্রিয়াল ডেভলোপমেন্ট অথরিটি এর সংক্ষিপ্ত রূপ।শহরটি যমুনা নদীর পূর্ব তীরে গড়ে উঠেছে। এটি জাতীয় রাজধানী অঞ্চল  এর অন্তর্গত।

উদ্ভোদন
শহরটি নির্মাণ শুরু হয় ১৭ এপ্রিল ১৯৭৬ সালে।তাই ১৭ এপ্রিল এখানে 'নয়ডা দিবস' হিসাবে পরিচিত।

ভূগোল
শহরটি সমুদ্র সমতল থেকে ২০০ মিটারের বেশি উচ্চতায়

জনসংখ্যা
২০১১ সালের জনগননায় শহরের জনসংখ্যা ৬,৩৭,২৭২ জন। মোট জনসংখ্যার মধ্যে ৩,৪৯,৩৯৭ জন পুরুষ ও ২,৭৮,৮৭৫ মহিলা।

রাজনীতি 
এখানে ভারতীয় জনতা পার্টির সাংসদ রয়েছে। মহেশ কুমার শর্মা এখানকার প্রাক্তন বিধায়ক ও বর্তমান সাংসদ যিনি ভারত সরকারের পরিবেশ, বন ও জলবায়ু মন্ত্রকের প্রতিমন্ত্রী হিসেবে দায়িত্ব পালন করেছেন। বিমলা বাথাম এখন বর্তমান বিধায়ক ও উত্তর প্রদেশ রাজ্য মহিলা কমিশনের সভাপতি।

অর্থনীতি
এখানে বেশ কিছু গুরুত্বপূর্ণ সংস্থার সদরদপ্তর রয়েছে যেমন এইচসিএল টেকনোলজিস , মাদার ডেয়ারি , নকরি.কম , টাইমসজবস.কম এবং স্যামসুং ইন্ডিয়া

নয়ডা বিশ্বের বৃহত্তম ফোন নির্মাণ কেন্দ্রে পরিণত হচ্ছে  । এপেল , স্যামসাং , অপো , ভিভো , জিওমি এখানে নিজেদের কারখানা খুলেছে ।

ভারতে বিশ্বের সবচেয়ে বড় মোবাইল ফোন কারখানা চালু করেছে স্যামসাং ইলেকট্রনিকস। নয়ডায় স্যামসাংয়ের এ কারখানার অবস্থান। এ কারখানা থেকে বছরে এখন ১২ কোটি মোবাইল ফোন উৎপাদন হবে। কারখানা সম্প্রসারণের পুরো প্রক্রিয়াটি কয়েক ধাপে ২০২০ সালের মধ্যে সম্পন্ন হবে।

নম্বও এর সাম্প্রতিক পরিসংখ্যান অনুযায়ী জীবনধারণের জন্যে নয়ডা ভারতের সবচেয়ে ব্যয়বহুল শহর।

যোগাযোগ

মেট্রো 
নয়ডা মেট্রো

সড়ক 
নয়ডা-বৃহত্তর নয়ডা এক্সপ্রেসওয়ে

আকাশপথ 
প্রস্তাবিত নয়ডা আন্তর্জাতিক বিমানবন্দর

রেল 
কোনো নিকটবর্তী রেলপথ নেই।

আরও দেখুন
 নয়ডা-আগ্রা মনোরেল

তথ্যসূত্র

নয়ডা
উত্তরপ্রদেশের নগর
ভারতের পরিকল্পিত শহর
২০০৫-০৬ কেনিয়া ক্রিকেট দলের বাংলাদেশ সফর

কেনিয়া ক্রিকেট দল ২০০৬ সালের মার্চ মাসে চারটি একদিনের আন্তর্জাতিক ম্যাচ খেলতে বাংলাদেশ আসে। চার ম্যাচের সিরিজে তারা সবকটি ম্যাচ বাংলাদেশের নিকট হারে।

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

তথ্যসূত্র

বহিঃসংযোগ 
 ইএসপিএন ক্রিকইনফোতে সিরিজের পাতা 

কেনিয়া ক্রিকেট দলের বিদেশ সফর
২০০৬-এ বাংলাদেশী ক্রিকেট
২০০৫-০৬ মৌসুমে আন্তর্জাতিক ক্রিকেট
২০০০-০১ থেকে বাংলাদেশের ক্রিকেট মৌসুম
২০০৫-০৬ আন্তর্জাতিক ক্রিকেট প্রতিযোগিতা
রাজপুত

রাজপুত (সংস্কৃত থেকে রাজা-পুত্র, ভারতীয় উপমহাদেশের পিতৃগোত্রজ গোত্রসমূহের একটির সদস্য। তারা ইউরেশিয়া অঞ্চল থেকে ভারতে এসেছিলো। ৬ষ্ঠ শতকের পর থেকে তারা বেশ প্রভাবশালী হয়ে ওঠে  এবং বিশ শতাব্দীর মধ্যে রাজপুত শাসকেরা  মধ্য এবং উত্তর ভারতের অনেক অঞ্চলে ও বর্তমান পাকিস্তানের পুর্বাঞ্চলে আধিপত্য বিস্তার করে।
রাজপুতেরা এবং সাবেক রাজপুত রাজ্য উপমহাদেশে অনেক বিস্তৃতভাবে ছড়িয়ে আছে, বিশেষ করে উত্তর, পশ্চিম ও মধ্য ভারতে। এসব এলাকার মধ্যে রয়েছে রাজস্থান, গুজরাত, উত্তর প্রদেশ, হিমাচল প্রদেশ, হরিয়ানা, জম্মু ও কাশ্মীর, পাঞ্জাব, উত্তরাখণ্ড, মধ্য প্রদেশ, বিহার এবং সিন্ধু প্রদেশ।

তথ্যসূত্র

বর্ণভেদ
গোত্র
রাজপুত
ভারতীয় জাতি
ভারতের জাতিগোষ্ঠী
পাকিস্তানের জাতিগোষ্ঠী
সিন্ধু প্রদেশের সামাজিক দল
বিহারের সামাজিক গোষ্ঠী
হরিয়ানার সামাজিক গোষ্ঠী
উত্তরপ্রদেশের সামাজিক গোষ্ঠী
রাজস্থানের সামাজিক গোষ্ঠী
জম্মু ও কাশ্মীরের সামাজিক গোষ্ঠী
ঝাড়খণ্ডের সামাজিক গোষ্ঠী
পাঞ্জাবের সামাজিক গোষ্ঠী, ভারত
মধ্যপ্রদেশের সামাজিক গোষ্ঠী
গুজরাতের সামাজিক গোষ্ঠী
হিন্দু সমাজ
পাকিস্তানের সামাজিক দল
আরন হ্যামিল্টন

আরন হ্যামিল্টন (; জন্ম: ১৯৭৮) বিশিষ্ট অস্ট্রেলীয় ক্রিকেট কোচ। বর্তমানে তিনি আয়ারল্যান্ড ক্রিকেট দলের প্রধান কোচের দায়িত্ব পালন করছেন।

হ্যামিল্টন ক্রিকেট অস্ট্রেলিয়ার তৃতীয় স্তরের কোচ। ওয়েস্টার্ন অস্ট্রেলিয়ান ক্রিকেট অ্যাসোসিয়েশনে সাত বছর কোচের দায়িত্বে ছিলেন। এছাড়াও, সহকারী কোচসহ ওয়েস্টার্ন ফিওরি’র বোলিং কোচের দায়িত্ব রয়েছেন। ২০১০ সালে ক্রিকেট ইন্দোনেশিয়া কনফারেন্সে বক্তব্য প্রদানের জন্য আমন্ত্রিত অতিথি ছিলেন। ফেব্রুয়ারি, ২০১৫ সালে তিনি আয়ারল্যান্ড মহিলা ক্রিকেট দলের প্রধান কোচ হিসেবে নিযুক্তি লাভ করেন। তিনি সাবেক আইরিশ ক্রিকেটার ট্রেন্ট জনস্টনের কাছ থেকে দায়িত্বভার গ্রহণ করেন।

কোচিং 
২০১৫ সালের আইসিসি মহিলা বিশ্ব টুয়েন্টি২০ প্রতিযোগিতার বাছাইপর্বের মাধ্যমে কোচের দায়িত্ব শুরু হয়। ঐ প্রতিযোগিতায় আয়ারল্যান্ড শিরোপা জয় করে ও ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় খেলার যোগ্যতা লাভ করে। হ্যামিল্টন সুপার থ্রি শিরোনামে ঘরোয়া ক্রিকেট প্রতিযোগিতার প্রবর্তন করেন।

তথ্যসূত্র

আরও দেখুন 
 রাসেল ডোমিঙ্গো
 আয়ারল্যান্ড মহিলা ক্রিকেট দল
 ২০১৬ বাংলাদেশ মহিলা ক্রিকেট দলের আয়ারল্যান্ড সফর

অস্ট্রেলীয় ক্রিকেট কোচ
আয়ারল্যান্ডে মহিলা ক্রিকেট
আয়ারল্যান্ড ক্রিকেট দলের কোচ
ওয়েস্টার্ন ফিওরি
জন্মের সাল অজানা
জীবিত ব্যক্তি
গৌর

গৌর (Bos gaurus) বা বনগরু (বা ভারতীয় বাইসন) বিশ্বের বৃহত্তম গরু জাতীয় প্রাণী। এরা দক্ষিণ এবং দক্ষিণপূর্ব এশিয়ার স্থানীয় প্রজাতি। 
গত তিন প্রজন্মে এই প্রজাতির পরিসরের কিছু অংশে ৭০% এর বেশি সংখ্যা হ্রাস পাওয়ায় ১৯৮৬ থেকে আইইউসিএন লাল তালিকায় প্রজাতিকে সংকটাপন্ন হিসেবে তালিকাভুক্ত করা হয়েছে। ভালোভাবে সুরক্ষিত এলাকাগুলোয় জনসংখ্যার গতিধারা স্থিতিশীল এবং কিছু পূর্ব উপেক্ষিত এলাকায় পুনঃবৃদ্ধি পাচ্ছে।

গৌর বন্য গরুর সবচেয়ে উঁচু প্রজাতি। মালয় বনগরুকে সেলাদুং এবং বর্মী বনগরুকে পাইউং বলা হয়। গৌরের গৃহপালিত জাতকে গয়াল বা মিঠুন বলে।

বৈশিষ্ট

গৌর প্রজাতিটি অতি শক্তিশালী ও ব্যাপক গঠনের হয়ে থাকে। কপালে শিঙের মাঝখান দিয়ে থাকে একটি উঁচু উত্তল সেতুবন্ধ, যা সামনের দিকে নুয়ে যায় এবং মাথার উপরিভাগের পার্শ্বদেশে একটি গভীর ঢালা সৃষ্টি করে। পৃষ্ঠদেশে একটি লক্ষণীয় সেতুবন্ধ বা শৈলশিরা আছে। কানগুলো হয় বিশালাকারের। লেজ লম্বায় হাঁটুর হাড্ডি মাত্র পৌঁছায় এবং বয়স্ক ষাঁড়জাতে পিঠের পশম খুব পাতলা হয়ে যায়।

প্রাপ্তবয়স্ক পুরুষ গৌরের রং হয় গাঢ় বাদামি, অতি বয়স্করা হয় কালো বর্ণের। মাথার উপরিভাগ, চোখের ওপর থেকে গর্দান পর্যন্ত, ছাইরঙা ধূসর বর্ণ কিংবা কখনও নোংরা শ্বেতবর্ণের হয়ে থাকে। শুণ্ড ফ্যাকাশে রঙের এবং পায়ের নিম্নভাগ খাঁটি সাদা কিংবা হলদেটে।

বিস্তার ও আবাসস্থল

গৌর ঐতিহাসিকভাবেই ভিয়েতনাম, কম্বোডিয়া, লাওস, চীন, থাইল্যান্ড, মালয় উপদ্বীপ, মায়ানমার (বর্মা), ভারত, বাংলাদেশ, ভুটান এবং নেপালের (দক্ষিণ এবং দক্ষিণপূর্ব এশিয়ার মূলভূখন্ড) স্থানীয়। বর্তমানে এদের পরিসর গুরুতরভাবে বিচ্ছিন্ন ছড়িয়ে ছিটিয়ে আছে এবং শ্রীলঙ্কায় এরা আঞ্চলিকভাবে বিলুপ্ত।

বাস্তুসংস্থান ও আচরণ

ভোজন

প্রজনন
গৌর প্রায় ২৭৫ দিন (প্রায় নয় মাস, গৃহপালিত গরুর চেয়ে কিছু দিন কম) গর্ভধারণের পর একটি (বা কখনও দুটি) বাছুর প্রসব করে। ৭ থেকে ১২ মাস পর বাছুরদের মায়ের দুগ্ধপান ছাড়ানো হয়। দ্বিতীয় কিংবা তৃতীয় বছরে গৌর যৌনতা প্রাপ্ত হয়। সাড়া বছর জুড়েই বংশবৃদ্ধি হয়, তবে ডিসেম্বর এবং জুনে তা বেড়ে যায়। বন্দি অবস্থায় একটি বনগরুর আয়ুকাল ৩০ বছর হয়ে থাকে।

প্রাকৃতিক শিকারকারী প্রাণী
প্রাণীটির দুরূহ আকৃতি ও শক্তির সুবাদে মানুষ ব্যতীত গৌর শিকারকারী প্রাণী খুব অল্প। অসতর্ক বাছুর বা অসুস্থ প্রাণীদের ওপর কখনও চিতাবাঘ এবং রামকুত্তা বা ঢোলের দল আক্রমণ করে। তবে শুধু বাঘ বা লোনাপানির কুমিরদেরই একটি পূর্ণবয়স্ক বনগরু মেরে ফেলার খবর পাওয়া গেছে। তবে সাম্প্রতিককালে গৌর এবং লোনাপানির কুমির দুই প্রজাতির পরিসর হ্রাস পাওয়ায় তাদের আবাসস্থল কদাপি মিলে এবং একটি কুমিরকে সুস্থ-সবল ষাঁড়জাতের ওপর আক্রমণের জন্যে দৈহিকভাবে পূর্ণবয়স্ক হতে হবে।

আরও দেখুন
গয়াল

তথ্যসূত্র

যুগ্ম ক্ষুরযুক্ত চতুষ্পদ
রোমন্থক
বাংলাদেশের স্তন্যপায়ী
ভারতের স্তন্যপায়ী
বোস
১৮২৭-এ বর্ণিত স্তন্যপায়ী
দক্ষিণ এশিয়ার প্রাণিকুল
দক্ষিণ-পূর্ব এশিয়ার প্রাণিকুল
ভিয়েতনামের স্তন্যপায়ী
ভুটানের স্তন্যপায়ী
মালয়েশিয়ার স্তন্যপায়ী
থাইল্যান্ডের স্তন্যপায়ী
কম্বোডিয়ার স্তন্যপায়ী
চীনের স্তন্যপায়ী
লাওসের স্তন্যপায়ী
বার্মার স্তন্যপায়ী
নেপালের স্তন্যপায়ী
বিহারের প্রতীক
বুনো ছাগল

বুনো ছাগল (Capra aegagrus) ক্যাপরা গণের সবচেয়ে ব্যাপকভাবে বিস্তৃত প্রজাতি। এদের বিস্তার ইউরোপ এবং আনাতোলিয়া থেকে মধ্য এশিয়া ও মধ্যপ্রাচ্য পর্যন্ত। গৃহপালিত ছাগল এই প্রজাতিরই একটি উপপ্রজাতি।

সামাজিক কাঠামো
বন্য পরিবেশে ছাগল উর্ধে ৫০০ জনের একটি পাল নিয়ে থাকে। পুরুষরা থাকে নিঃসঙ্গ। স্ত্রী ছাগল একটি ঋতুকালের মধ্য দিয়ে যায়, তখন তারা প্রজননের জন্য তৈরী হয়। শরৎকালে বুনো ছাগলরা বংশবৃদ্ধিতে লিপ্ত হয় যখন বয়স্ক পুরুষেরা তরুণদের মাতৃপাল থেকে বের করে দেয়। গর্ভধারণকাল গড়ে হয় ১৭০ দিনের, যার পরে সাধারণত স্ত্রী ছাগল একটি বাচ্চা প্রসব করে। জন্মের কিছু পর পরই ছাগশিশু মায়ের সাথে চলাফেরা করতে পারে। ৬ মাস পর মায়ের দুগ্ধপান ছাড়ানো হয়। স্ত্রী ছাগল দেড় থেকে আড়াই বছরে যৌনতা প্রাপ্ত হয়, পুরুষেরা হয় সাড়ে তিন থেকে ৪ বছরে। ছাগলের আয়ুকাল হয় ১২ থেকে ২২ বছর।

বাসস্থান 

এদের যে সকল দেশে দেখতে পাওয়া যায় :
আফগানিস্তান
 আজারবাইজান
আর্মেনিয়া
সাইপ্রাস
গ্রিস
ইরান
ইরাক
কুর্দিস্তান
কাবু ভের্দি
ভারত
লেবানন
ওমান
পাকিস্তান
রাশিয়া
সিরিয়া
তুরস্ক
তুর্কমেনিস্তান

উপপ্রজাতিসমূহ
বেজোয়ার আইবেক্স (Capra aegagrus aegagrus)
সিন্ধ আইবেক্স (Capra aegagrus blythi)
চিলতান ছাগল (Capra aegagrus chialtanensis) 
গৃহপালিত ছাগল (Capra aegagrus hircus)
তুর্কমানি বুনো ছাগল (Capra aegagrus turcmenica) 
Capra aegagrus pictus
Capra aegagrus cretica

বহিঃসংযোগ

তথ্যসূত্র

যুগ্ম ক্ষুরযুক্ত চতুষ্পদ
পাকিস্তানের স্তন্যপায়ী
রোমন্থক
ছাগল
১৭৭৭-এ বর্ণিত স্তন্যপায়ী
ক্যাপরা
আজারবাইজানের স্তন্যপায়ী
ইউরোপের স্তন্যপায়ী
বনছাগল

বনছাগল ( সাবেক Mainland serow; দ্বিপদী নাম: Capricornis sumatraensis) ছাগল জাতীয় যুগ্ম-খুর-যুক্ত চতুষ্পদ যা মালয় উপদ্বীপ এবং ইন্দোনেশিয়ার সুমাত্রা দ্বীপের স্থানীয়। বর্তমানে এই সেরোর প্রজাতিটিকে সুমাত্রীয় সেরো ডাকা দেয়া হলেও পূর্বে এর নাম ছিল "মূলভূখন্ডীয় সেরো" যেহেতু মূলভূখন্ডের অন্যান্য সেরো প্রজাতি যেমন চায়না সেরো, লাল সেরো এবং হিমালয়ী সেরোকে এই প্রজাতির উপপ্রজাতি ধরা হতো।
বাসস্থান ক্ষতি এবং শিকারের জন্যে বনছাগলের অস্তিত্ব হুমকির সম্মুখীন, যার কারণে আইইউসিএন লাল তালিকা অনুযায়ী এটি সংকটাপন্ন হিসেবে মূল্যায়িত।

বৈশিষ্ট
গায়ের রং লালচে বাদামী বা পিংগলাভ। ঘাড়ের উপরের পশমগুলি কাল এবং লম্বাটে। শিং ৯ থেকে ১০ ইঞ্চি লম্বা এবং পেছন দিকে বাঁকানো থাকে। কানগুলি রামছাগলের মত বড় হলেও শক্ত এবং খাড়া বা সামান্য কাত হয়ে থাকে। লেজটি ছাগলের লেজের মত ছোট। হাটু থেকে পায়ের খুর পর্যন্ত কিছুটা সাদার ছোপ রয়েছে। খুরের রং কাল। পুরুষ ও স্ত্রী উভয়ের কাল শিং থাকে।

বিস্তার ও আবাসস্থল
মূলত মালয় উপদ্বীপ এবং সুমাত্রা দ্বীপে এদের পাওয়া গেলেও বাংলাদেশের চট্টগ্রামের পার্বত্য বনাঞ্চলে এদের দেখা মিলে যদিও এদের জনসংখ্যা বর্তমানে সেখানে অতি সামান্য। বিশ্বজুড়ে সেরো হিসেবে পরিচিত হলেও বনে চলাফেরা করা ছাগলের মতো দেখতে বলে সেখানে এদের বনছাগল ডাকা হয়।

স্বভাব ও প্রজনন
এরা সতর্ক অবস্থায় পা দুটি ফাঁক করে মাথা নুইয়ে দাঁড়ায়। মাঝে মাঝে সামনের পা তুলে জোরে তা ছুঁড়ে মারবে মাটিতে এবং নাক ও গলায় কিছুটা বাঁশির মত শব্দ তুলে পালিয়ে যাবে। কখনো আক্রমণও করে বসে। বনছাগল বনের ধারের বা পাহাড়ের ঢালে একাকী ঘুরে বেড়ায় ও খাবার সংগ্রহ করে। পাহাড়ের খাড়া ঢালে বা সমতলভূমিতে একইভাবে দ্রুতগতিতে চলতে পারে। বছরে একবার সাধারনত মে-জুন মাসে আট মাস গর্ভধারণের পর একটি বাচ্চা প্রসব করে। পাহাড়ের গুহায় ঘন ঘাসবনে বা পাথরের ফাঁকে ফাঁকে নিজে লুকায় ও বাচ্চাকে লুকিয়ে রাখে।

তথ্যসূত্র

বহিঃসংযোগ
SUMATRAN SEROW Capricornis sumatraensis sumatraensis (Bechstein, 1799)

পোষা প্রাণী
যুগ্ম ক্ষুরযুক্ত চতুষ্পদ
ক্ষুরযুক্ত চতুষ্পদ
রোমন্থক
ছাগল
ইন্দোনেশিয়ার স্তন্যপায়ী
নেপালের স্তন্যপায়ী
থাইল্যান্ডের স্তন্যপায়ী
চীনের স্তন্যপায়ী
ভুটানের স্তন্যপায়ী
মালয়েশিয়ার স্তন্যপায়ী
দক্ষিণ-পূর্ব এশিয়ার প্রাণিকুল
মথুরাপুর ইউনিয়ন, চাটমোহর

মথুরাপুর ইউনিয়ন পাবনা জেলার চাটমোহর উপজেলায় অবস্থিত। মথুরাপুর ইউনিয়ন পরিষদের কার্যালয় মথুরাপুর গ্রামের মথুরাপুর হাটের পাশে অবস্থিত।

অবস্থান
পাবনা জেলার উত্তর দিকে অবস্থিত। মথুরাপুর ইউনিয়নের দক্ষিণ পূর্ব দিকে চাটমোহর পৌরসভা, পূর্ব-পশ্চিমে হরিপুর ইউনিয়ন, পশ্চিম-উত্তর দিকে ডিবি গ্রাম ইউনিয়ন , উত্তরে মূলগ্রাম ইউনিয়ন অবস্থিত।

প্রশাসনিক এলাকা

অর্থনীতি

জনসংখ্যা
মোট জনসংখ্যা ১৩৯৯৪ জন। এর মধ্যে পুরুষ ৬৮৯৬ জন ও মহিলা ৭০৯৪ জন।
ধর্ম
প্রধানত মুসলিম সম্পদায় এই ইউনিয়নে  বাস করে। এর পর খ্রীস্টান সম্পদায়ের অবস্থান।

শিক্ষা প্রতিষ্ঠান
মথুরাপুর ইউনিয়নের সরকারি প্রাথমিক বিদ্যালয়সমূহঃ

মথুরাপুর সরকারি প্রাথমিক বিদ্যালয় 
বাহাদুরপুর সরকারি প্রাথমিক বিদ্যালয়
আনকুটিয়া সরকারি প্রাথমিক বিদ্যালয়
ভাদরা সরকারি প্রাথমিক বিদ্যালয়

মাধ্যমিক বিদ্যালয়ঃ

সেন্ট রিটার্স হাই স্কুল 
  
মাদ্রাসাঃ

তথ্যসূত্র
গোয়ালাবাজার ইউনিয়ন

গোয়ালাবাজার ইউনিয়ন  (সিলেটি: ꠉꠥꠀꠟꠣ ꠛꠣꠎꠣꠞ), সিলেট বিভাগ এবং সিলেট জেলার ওসমানীনগর উপজেলার একটি ইউনিয়ন পরিষদ।

ভৌগোলিক উপাত্ত
গোয়ালা বাজার ইউনিয়নের আয়তন ৪৫৬৩ একর (বর্গ কিলোমিটার)। এই ইউনিয়নে ২৮০৩ টি পরিবার বাস করে।

জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী গোয়ালা বাজার ইউনিয়নের জনসংখ্যা ১৬,৬৫৮ জন। এর মধ্যে মহিলা ৫২%, এবং পুরুষ  ৪৮%।

ইতিহাস
গোয়ালাবাজার ইউনিয়ন প্রাচীন বুড়ি বরাক নদীর দুই তীরে গড়ে ওঠা ভূ-অঞ্চলে ১১৭৬ ইং সাল থেকে জন বসতি গড়ে ওঠে। সিলেটে হযরত শাহ জালাল (র:) এর আগমনের প্রাক্কালে এবং সমসাময়িক কালে মুসলিম জন বসতি গড়ে ওঠে। হযরত শাহ জালালের (রঃ) সহগামী অনুগামী ওলি আওলিয়াদের বেশ কটি মাজার এখানে বিদ্যমান। ৪৮টি গ্রামের মধ্যস্থানে অবস্থিত গোয়ালাবাজার মডেল ইউনিয়ন পরিষদ।

জানা যায়, বর্তমান গোয়ালাবাজার হাট এলাকায় স্থানীয় দাশপাড়া এলাকার ভূস্বামীদের একাধিক গোয়াল ঘর ছিল। একসময় সেই গোয়াল ঘরের কাছে একটি দুটি করে দোকান গড়ে উঠে। কালের পরিক্রমায় যা গোয়ালাবাজার নামে প্রকাশ পায়। সিলেট-ঢাকা মহাসড়কে অবস্থিত গোয়ালাবাজার একটি প্রাচীন ও স্বনামধন্য ব্যবসা কেন্দ্র। এখানে একাধিক স্কুল, মাদ্রাসাসহ একটি সরকারি মহিলা কলেজ, গণপাঠাগার, উপজেলা স্বাস্থ্য কমপ্লেক্স হাসপাতাল ও ওসমানীনগর উপজেলা প্রেসক্লাবের নিজস্ব ভবন রয়েছে। খ্যাতিমান লেখক/সাংবাদিক গিয়াস উদ্দিন আহমেদ, উজ্জ্বল ধর, জুবেল আহমদ, মো: আনোয়ার হোসেন, আব্দুল মতিন কয়েছ মিয়া এ ইউনিয়নের বাসিন্দা। এখানে হিন্দু-মুসলিম উভয় সম্প্রদায়ের লোকজন পরস্পর মিলে মিশে রয়েছে সুদীর্ঘকাল থেকে। গোয়ালাবাজারকে ওসমানীনগরের বাণিজ্যিক রাজধানী বলা হয়।

গ্রাম শুয়ায়নাঘাঠ
এ ইউনিয়নে ৪৮টি গ্রাম ও ১১টি মৌজা আছে।
উল্লেখযোগ্য গ্রাম হচ্ছে- দত্তগ্রাম, নিজকরনসী, নগরিকাপন, এওলাতৈল, একারাই, দাশপাড়া,ভূদরপুর, ইলাশপুর, কচবুরাই, তেরহাতী

ভাষা ও সংস্কৃতি
সিলেট ঐতিহাসিকভাবেই আলাদা ভাষা এবং আলাদা সংস্কৃতি ধারণ ও লালন করে আসছে। গোয়ালা বাজার ইউনিয়ন সিলেটের ই একটি অংশ। এখানে বিভিন্ন সম্প্রদায়ের বসবাস যার ফলে ভাষার ক্ষেত্রেও রয়েছে বৈচিত্র্য। পূর্বে সিলেট আসাম রাজ্যের অন্তর্গত থাকার ফলে সিলেটের ভাষা ও সংস্কৃতিতে আসামের প্রভাব লক্ষ্য করা যায়। এছাড়াও সিলেটের রয়েছে এক বৈচিত্র্যময় নিজস্ব বর্ণমালা ''নাগরি বর্ণমালা।

প্রশাসনিক অবকাঠামো 
৯ টি ওয়ার্ড এবং ৪৮ টি মহল্লা নিয়ে এ গোয়ালা বাজার ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

প্রশাসক, চেয়ারম্যান এবং মেয়রদের তালিকা
 
০১: বাবু হেমেন্দ্র কুমার সেন। (০২/০২/১৯৭৩-০২/০৪/১৯৭৮)

০২: জনাব মাহমদ আলী।
(০২/০৪/১৯৭৮-১৮/০৩/১৯৮৪)

০৩: জনাব মোঃ আতাউর রহমান।
(১৮/০৩/১৯৮৪-০৯/০২/১৯৮৯)

০৪: জনাব মাহমদ আলী।
(০৯/০২/১৯৮৯-০৭/০৯/১৯৯৩)

০৫: জনাব পীর মুহাম্মদ মজনু মিয়া। 
(০৭/০৯/১৯৯৩-০৫/০২/১৯৯৮)

০৬: জনাব মোঃ হারুন মিয়া।
(০৫/০২/১৯৯৮-১৬/০৪/২০০৩)

০৭: জনাব সৈয়দ কওছর আহমদ।
(১৬/০৪/২০০৩-০৮/০৮/২০১১)

০৮: জনাব আতাউর রহমান মানিক।
(০৮/০৮/২০১১-০৭/০৮/২০১৬)

০৯: জনাব আতাউর রহমান মানিক। 
(০৭/০৮/২০১৬-৩১/০১/২০২২)

১০: জনাব পীর মুহাম্মদ মজনু মিয়া।

(৩১/০১/২০২২-বর্তমান)

আরও দেখুন 
 সিলেট জেলা
 সিলেট বিভাগ
 বাংলাদেশের ইউনিয়নের তালিকা

তথ্যসূত্র

ওসমানীনগর উপজেলার ইউনিয়ন
সামুদ্রিক কাছিম মুক্তকরার যন্ত্র

TED হলো একটি বিশেষ যন্ত্র ,যা সমুদ্রে বাণিজ্যিক মাছ ধরার জলযানে জালের সাহায্যে স্থাপন করা হয়  যাতে কোনো কচ্ছপ জালে ঢুকে গেলে বা আটকা পড়লে সহজে বের হতে পারে।

চিংড়ি মাছ ধরার জাহাজের নীচে ট্রলিং ব্যবহার করে হলে সামুদ্রিক কচ্ছপ ধরা যেতে পারে। চিংড়ি ধরার জন্য, একটি সূক্ষ্ম ট্রল জালের প্রয়োজন হয়। তবে এর ফলে প্রচুর পরিমাণে অন্যান্য সামুদ্রিক জীবগুলিও বাইক্যাচ হিসাবে ধরা পড়তে পারে। যখন একটি কচ্ছপ একটি ট্রল জালে ধরা পড়ে বা আটকে যায়, তখন এটি আটকে যায় এবং পৃষ্ঠে ফিরে আসতে অক্ষম হয়। যেহেতু সামুদ্রিক কচ্ছপ ফুসফুসের সাহায্যে শ্বাসপ্রশ্বাস চালায়,তাই তারা শেষ পর্যন্ত ডুবে যায়।

তথ্যসূত্র 

মার্কিন উদ্ভাবন
মাছ ধরার সরঞ্জাম